Nariadenie Komisie (ES) č. 2581/98
z 30. novembra 1998,
ktorým sa mení a dopĺňa nariadenie (ES) č. 1372/95 stanovujúce podrobné pravidlá na vykonávanie systému vývozných povolení v sektore hydinového mäsa
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 2777/75 z 29. októbra 1975 o spoločnej organizácii trhu s hydinovým mäsom [1], naposledy zmenené a doplnené nariadením Komisie (ES) č. 2916/95 [2], a najmä na jeho články 3 ods. 2 a 8 ods. 12,
keďže nariadenie Komisie (ES) č. 1372/95 [3], naposledy zmenené a doplnené nariadením (ES) č. 1009/98 [4], ustanovuje podrobné pravidlá na vykonávanie systému vývozných povolení v sektore hydinového mäsa;
keďže zoznamy výrobkov, na ktoré sa vzťahujú vývozné náhrady v sektore hydinového mäsa a miesta určenia,v prípade ktorých vzniká nárok na takéto náhrady, sa nedávno zmenili a doplnili nariadením (ES) č. 2580/98 [5]; keďže podľa toho by sa mali upraviť prílohy I a III k nariadeniu (ES) č. 1372/95;
keďže opatrenia ustanovené v tomto nariadení sú v súlade so stanoviskom Riadiaceho výboru pre hydinové mäso a vajcia,
PRIJALA TOTO NARIADENIE:
Článok 1
Prílohy I a III k nariadeniu (ES) č. 1372/95 sa nahrádzajú prílohami k tomuto nariadeniu.
Článok 2
Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 30. novembra 1998